**PROJEKTIN SUUNNITTELU JA RAPORTOINTI**

**SUUNNITTELU**

Tarkoituksena on laatia Mikämikä-päivänä toteutettavan projektin suunnitelma käsityön ainealue huomioiden. Kirjallinen suunnitelma laaditaan esseemuotoisena, mutta sitä voi täydentää sitä myös esim. taulukolla, josta koko suunnitelman kokonaisuus selviää.

Suunnitelma toteutetaan käytännössä kurssin aikana Kuokkalan yhtenäiskoululla.

Suunnitelman on oltava perusopetuksen opetussuunnitelman (2014) tavoitteiden ja sisältöjen mukainen ja tarjottava riittävä runko opetus- ja oppimistilanteiden valmistelua, toteutusta ja arviointia varten.

**PROJEKTISUUNNITELMASSA TULEE OLLA KIRJOITETTUNA:**

**Mikä tai mitkä ovat**

* jakson lähtökohta/teema/aihepiiri ja kuinka se nimetään ja esitellään oppilaille
* opetussuunnitelmasta johdetut käsityön tavoitteet
* laaja-alaisten osaamiskokonaisuuksien tavoitteet (L)
* opiskeltavat sisällöt ja niiden sijoittuminen päivään
* ajankäytön pohdinta
* käsityöprosessin eri vaiheita tukevat oppimateriaalit ja mahdolliset koulun ulkopuolelta löytyvät virikkeet
* lähtökohdat oppilaan ideointiin
* oppimisprosessin eri vaiheissa käytettävät työtavat sekä opetus/opiskelumenetelmät
* oppilaiden työskentelyyn tarvittavat välineet, materiaalit ja muut tarvikkeet

**Miten**

* jakso integroituu muihin oppiaineisiin
* oppimista ja työskentelyä eriytetään
* oppimisprosessi ja työskentely etenevät
* oppimista arvioidaan monipuolisesti

**Lähteitä projektin suunnitteluun**

* Opetushallitus 2014. Perusopetuksen opetussuunnitelman perusteet 2014. <http://www.oph.fi/download/163777_perusopetuksen_opetussuunnitelman_perusteet_2014.pdf>
* Jyväskylän kaupungin opetussuunnitelma. <https://peda.net/opetussuunnitelma/ksops/jyvaskyla>

**RAPORTOINTI**

Projektin toteuttamisen jälkeen projektin kulkua esitellään kirjoitetun raportin muodossa. Raportoinnissa huomioidaan seuraavia seikkoja:

* suunnitelmassa esitettyjen asioiden, etenkin tavoitteiden toteutuminen
* projektin sujuminen kokonaisuudessaan
* kehittämisen kohteita
* esitettyjen näkökohtien nivoutuminen lähdekirjallisuuteen

**LÄHTEENÄ VOI KÄYTTÄÄ SOVELTUVIN OSIN ESIMERKIKSI SEURAAVIA TEOKSIA**

Kokko, S., Viilo, M., Matinlauri, M. & Tokola, A. 2014. Kokonainen käsityö ja suunnittelun ohjaaminen peruskoulussa - käsityön opettajaopiskelijoiden kokemuksia. Teoksessa Nuutinen, A., Fernström, P., Kokko, S. & Lahti, H. (toim.) Suunnittelusta käsin. Käsityön ja tutkimuksen vuoropuhelua. <https://helda.helsinki.fi/handle/10138/153027>

Hilmola, A. 2011. Kokonainen käsityöprosessi kouluopetuksen kontekstissa. Teoksessa Laitinen, S. & Hilmola, A. (toim.) Taito- ja taideaineiden oppimistulokset. Asiantuntijoiden arviointia. Raportit ja selvitykset 2011:11. Helsinki: Opetushallitus, 142–161. <http://www.utbildningsstyrelsen.fi/download/131643_Taito-_ja_taideaineiden_oppimistulokset_-_asiantuntijoiden_arviointia.pdf#page=143>

Pöllänen, S. & Kröger, T. 2004. Näkökulmia kokonaiseen käsityöhön. Teoksessa Enkenberg, J. Savolainen, E. & Väisänen, E. (toim.) Tutkiva opettajankoulutus – taitava opettaja. Joensuun yliopisto. Joensuun yliopistopaino, 160–172. <http://sokl.uef.fi/verkkojulkaisut/tutkivaope/pdft/polla_kroger.pdf>

Saari, T. 2013. Alakoululaisten ja opettajien ajatuksia aihepiirityöskentelyn käytöstä teknisen työn opetuksessa. Jyväskylän yliopisto. Opettajankoulutuslaitos. Kasvatustieteiden pro gradu -tutkielma. <http://urn.fi/URN:NBN:fi:jyu-201303181338>